Jarnú únavu odoženiete v Patinciach
PATICNE 14. apríla 2016 (DJ/PR) – Štvorhviezdičkový Wellness Hotel Patince ponúka bohaté wellness služby, spa procedúry, najväčší krytý slovenský zážitkový termálny bazén a najmä špeciálne pobyty šité na mieru. Vyskúšajte ich na vlastnej koži!
Nielen bazén a sauna
O tom, že Wellness Hotel Patince patrí k skutočnej špičke na Slovensku, svedčí i jeho filozofia. Odborný personál tu vie, že wellness, to nie sú len vstupy do bazénu, vírivky a niekoľko sáun.
Aby bol takýto pobyt pre človeka skutočným prínosom, mal by obsahovať komplexné služby a poradenstvá ohľadom zdravia a výživy. To všetko, a ešte oveľa viac, čaká na hostí práve v tomto hoteli v Patinciach.
Pre milovníkov wellnessu hotel tiež vytvoril špeciálny wellness aqua pobyt, ktorý zahŕňa termický zábal, klasickú masáž, rašelinový kúpeľ, parafínový zábal na nohy a diagnostiku organizmu. Samozrejmosťou je pri tomto pobyte neobmedzený vstup do saunového a bazénového sveta a fitness centra.
Aktívny oddych
Priaznivci aktívneho oddychu sa môžu tešiť z novovybudovanej 48 kilometrov dlhej cyklotrasy. Hotel disponuje vlastnou požičovňou bicyklov, korčulí a nordic walking palicami.
Len sto metrov od hotela je k dispozícii exteriérový tenisový kurt s umelým povrchom. Ukrátení nezostanú ani priaznivci golfu.
V rámci spolupráce s Golfovým Clubom Old Lake v maďarskom meste Tata pre nich Wellness Hotel Patince pripravil zaujímajú športovú ponuku. Na tých, ktorí tento šport ešte nikdy nevyskúšali, čaká inštruktor, ktorý ich zasvätí do tajov tohto elegantného športu.
Základné palice im za poplatok požičajú priamo v golfovom klube a svoj tréning môžu začať na odpalisku.
Na tých, ktorí majú zelenú kartu, čaká celý golfový areál, v ktorom hrávajú aj najväčšie euróske hviezdy ženského golfu na svojich turnajoch Ladies European Tour.